b'\n_START_ARTICLE_\nSilvester Faku\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v Ajdov\xc5\xa1\xc4\x8dini (1965-1973), gimnazijo pa v Novi Gorici, nato je v Benetkah dve leti obiskoval \xc5\xa1olo za oblikovanje in vizualne \xc5\xa1tudije na mednarodni umetnostni Univerzi in slikarstvo na Akademiji lepih umetnosti. Diplomiral je leta 1982. Prvo zaposlitev je dobil kot industrijski oblikovalec v tovarni pohi\xc5\xa1tva LIPA v Ajdov\xc5\xa1\xc4\x8dini, nato pa se je zaposlil kot likovni pedagog , najprej na osnovni \xc5\xa1oli na Dobrovem (1984-1985), od 1985 naprej pa na osnovni \xc5\xa1oli v Ajdov\xc5\xa1\xc4\x8dini. Razstavljati je za\xc4\x8del v okviru Dru\xc5\xa1tva za vizualne medije Praska leta 1983 v Solkanu, Tolminu in Idriji. Kasneje se je udele\xc5\xbeil \xc5\xa1e ve\xc4\x8d skupinskih in pripravil tudi nekaj samostojnih razstav.'